عہد نامہ ِ قدیم کی بنیادیں – ماڈیول 2 – ایک کامِل دُنیا
تبادلہِ خیال کے سوالات
1. 	اس سبق میں آپ نے سب سے اہم بات کیا سیکھی؟ یا کوئی ایسی چیز جو آپ کی سمجھ میں نہیں آئی؟
2. 	پیدائش 1:1–2:3کس دو طریقوں سے الہامی ہے؟ وضاحت کریں۔
3. 	ان ابواب کا پس منظر بیان کریں — اُن کی دستیابی اور باہمی تعامل کے لحاظ سے وضاحت کریں۔
4. 	موسیٰ کے زمانے میں تخلیق کی دیگر کہانیوں کے برعکس، خُدا نے صرف اپنے کلام سے ترتیب پیدا کی اور انتشار کو روکا۔ خُدا کے تخلیق کرنے کےطریقے سے آپ کو اُس کی عبادت کرنے کی تحریک کیسے ملتی ہے؟
5. 	تخلیق کے عمل کو انجام دینے کے طریقے سے ہم خُدا کے بارے میں کیا سیکھ سکتے ہیں؟
6. 	آپ نے اپنی زندگی میں خُدا کی خاص قدرت کو کن طریقوں سے دیکھا ہے — جو تخلیق میں اُس کی قدرت اور مصر سے اسرائیل کی نجات میں اُس کی قدرت کی یاد دلاتی ہے؟
7. 	آپ اپنی زندگی میں خُدا کی قدرت کا  تجربہ  مزید کس طرح کرنا چاہتے ہیں؟
8. 	اسرائیلی مُلک ِ موعودہ  میں خُدا کی برکتوں کو پہچاننے میں ناکام رہے — اُنہیں مصر زیادہ بہتر لگا۔ ہم کن طریقوں سے مسیح کی برکتوں کو نظرانداز کر کے صرف “ٹھیک ٹھاک” چیزوں پر قناعت کرنے کی آزمائش میں پڑتے ہیں؟
9. 	جب پولوس نے 2 کرنتھیوں  5 : 17 میں کہا کہ ایماندار “نئی مخلوق” ہیں، تو اُس نے یہ بھی واضح کیا کہ وہ ایک نئی دُنیا کا حصہ بن جاتے ہیں۔ یہ جان کر کہ آپ نہ صرف نئی مخلوق ہیں بلکہ ایک نئی تخلیق شدہ دُنیا کا حصہ بھی  ہیں— آپ کیسا محسوس کرتے ہیں؟
10. 	ڈاکٹر پراٹ نے کہا  کہ اکثر مسیحی اپنی ابدی اُمید کو تخلیق سے الگ کر دیتے ہیں — یعنی ہم فرض کرتے ہیں کہ ہم ہمیشہ روحانی دُنیا (آسمان) میں رہیں گے۔ لیکن نیا عہد ہمیں سکھاتا ہے کہ ہماری ابدی منزل “نیا  آسمان اور نئی زمین” میں ہو گی۔ اس تعلیم سے آپ کی موجودہ دُنیا کے بارے میں سوچنے کا انداز کیسے متاثر ہوتا ہے؟

نظرِ ثانی اور جائزہ  – ایک کامل دُنیا: اصل مفہوم
تخلیق کی کہانی تین بڑے مراحل پر مشتمل ہے:
(1) ایک تاریک اور بے ترتیب دُنیا
(2) خُدا کے بااختیار کلام، اُس کی تشکیل اور اُس کی معموری کے ذریعے انتشار پر قابو 
(3) ایک شاندار تکمیل— سبت کا دن
یاد رکھیں کہ تخلیق گناہ  اور نافرمانی سے پہلے ہوئی تھی۔ تاریک اور بے ترتیب دُنیا بُری نہیں تھی — خُدا نے اُسے اسی طرح بنایا۔ کیوں؟ تاکہ ہمیں اُس کی دُنیا میں زندگی کے بارے میں سوچنے کا ایک نمونہ دیا جا سکے:یہ ایک ایسا کام ہے  جس میں ہمیں خُدا پر بھروسہ کرنا ہوتا ہے، جب ہم اُن چیلنجز کا سامنا کرتے ہیں جنہیں حل کرنا ضروری ہے۔
گناہ اور نافرمانی  پہلے بھی، آدم اور اُس کی نسلوں کو حکم دیا گیا تھا کہ وہ خُدا کے اختیار کے تحت اُس کی تقلید کریں — زمین کو محکوم کریں، اُسے اولاد سے بھر دیں، اور اُس کے نام میں اُس پر حکمرانی کریں۔عبرانی زبان میں “محکوم کرنے” کا مطلب ہے “خدمت کے لیے مجبور کرنا — اگر ضرورت ہو تو زور کے بل پر  بھی”۔تو، ایک گناہ سے پاک دُنیا میں بھی چیلنجز موجود تھے جنہیں حل کرنا ضروری تھا۔گناہ  کے بعد، ہم یہی نمونہ خروج میں دیکھتے ہیں — مگر  اب  یہ گناہ کی پیچیدگی کے ساتھ ہے۔خُدا کی تخلیق میں ایک مسلسل کام کا تصور موجود ہے۔
کیس سٹڈی:
جب ہم پیدائش کی کتاب میں یوسف کی زندگی کے بارے میں پڑھتے ہیں، تو یہ ایک دلچسپ واقعہ لگتا ہے۔یوسف اپنےباپ کو بہت عزیز تھا، مگر اُس کے بھائیوں نے اُسے غلامی میں بیچ دیا اور وہ مصر میں ناحق قید ہو گیا۔پھر وہ مصر کا دوسرا طاقتور ترین شخص بن گیا، اور خُدا نے اُسے بہت سے لوگوں — حتیٰ کہ اُس کے خاندان — کو بچانے کے لیے استعمال کیا، جس سے آخرکار مسیح پیدا ہوا۔شاید جب یہ سب واقعات ہو رہے تھے، یوسف کو اپنی زندگی شاندار نہیں بلکہ ایک ناکام اور برباد لگتی تھی۔لیکن خُدا  ، شاندار کاموں کا خُدا ہے — اور وہ یوسف کی زندگی میں ایسے طریقوں سے کام کر رہا تھا جو اُس کے لیے اکثر ناقابلِ فہم تھے — اور اُس کی زندگی کو ایک شاندار کارنامے میں بدل رہا تھا۔

غور و خوض کے سوالات
1۔	“" شاندار کام " کو غیرمسیحی یا دُنیاوی تصور نہیں سمجھنا چاہیے۔ہاں، غیرایمانداروں نے اسے خودغرضانہ طریقے سے بگاڑاہے — لیکن یہ بگاڑ بھی خُدا  کے کام کے عکس کی ایک شکل ہے۔میری ثقافت میں، کلیسیا کو “بورنگ” سمجھا جاتا ہے، جبکہ غیرایماندار دُنیا کو ایک دلچسپ اور شاندار انداز میں پیش کیا جاتا ہے۔آپ کے معاشرے میں مسیحیت کو کس نظر سے دیکھا جاتا ہے؟ ثبوتوں کے ساتھ جواب دیں۔
2۔                                            کیا آپ نے کبھی مسیحی زندگی کو   شاندار سمجھا ہے — جو ایک حالت سے شروع ہو کر ایک جلالی حالت پر ختم ہوتی ہے؟
"مسیحیت ایک شاندار مظہر ہے" —  کیا یہ تصور آپ کو دلچسپ لگتا ہے؟ وضاحت کریں۔

عملی مشق
• 	اس تصور پر دوسروں کے ساتھ گفتگو کریں کہ "مسیحی زندگی شاندار ہے"۔
گفتگو کے بعددوسروں کے خیالات کا خلاصہ لکھیں۔
• 	کچھ غیرایمانداروں سے پوچھیں کہ وہ مسیحیت کو اس حوالے سے کیسے دیکھتے اور محسوس کرتے ہیں۔
• 	اپنے خیالات دیگر ایمانداروں کے ساتھ شیئر کریں — دیکھیں کہ وہ کیا سوچتے ہیں اور کیسا محسوس کرتے ہیں۔
